अलग-अलग घटनाओं में दो बालक घायल | Bundelkhand Live
Home बुंदेलखंड चित्रकूट अलग-अलग घटनाओं में दो बालक घायल
बैलगाड़ी में चढ़ रहा बालक अचानक पहिए के नीचे आ गया। जिससे उसका बायां पैर टूट गया है। वहीं एक अन्य घटना में पेड़ में आम तोड़ रहा बालक अचानक नीचे गिर पड़ा जिससे उसके पूरे शरीर में गम्भीर चोटें आई हैं। दोनों घायल बालकों का इलाज जिला अस्पताल में चल रहा है।
प्राप्त जानकारी के मुताबिक आपरेशन पोस्ट भरतकूप अन्तर्गत ग्राम मऊ टिटिहरा के चन्द्रपाल बैलगाड़ी में गल्ला लादकर कर्वी स्थित गल्ला मण्डी में बेचने के लिए आ रहा था। घर से जब बैलगाड़ी चल दी तो चन्द्रपाल का 12 वर्षीय लड़का सूबेदार भी आगे की तरफ से बैलगाड़ी में बैठने लगा। जिससे उसका पैर फिसल गया तथा वह पहिए के नीचे दब गया। जिससे उसके बायां पैर टूट गया। परिजनों ने उसे बैलगाड़ी के नीचे से निकलाकर जिला अस्पताल में भर्ती कराया। जहां उसका इलाज चल रहा है। उधर राजापुर थानान्तर्गत ग्राम छीबो में चुनबाद 16 पुत्रा हीरालाल गांव के बाहर स्थित बगीचे में आम तोड़ रहा था। आम तोड़ते तोड़ते वह पतली डाल में जा पहुंचा जिससे अधिक भार होन के कारण डाल टूट गई तथा चुनबाद काफी ऊंचे से जमीन में जा गिरा। उसके पूरे शरीर में गम्भीर चोटें आई हैं। जिस वक्त चुनबाद पेड़ से गिरा उस समय घर के सारे सदस्य इलाहाबाद में उसके बड़े भाई का इलाज कराने कगए हुए थे। पड़ोस के लोगों ने घायल बालक को तत्काल इलाज के लिए जिला अस्पताल में भर्ती कराया। जहां डाक्टरों ने स्थिति खतरे से बाहर बताई है।
Previous articleनेशनल बिल्डिंग कंस्ट्रक्शन कंपनी(एनबीसीसी) की चिमनी ने निगली मजदूरों की ज़िन्दगी
Next articleचालक से हिसाब लेने गया ट्रैक्टर मालिक हुआ गायब परिजनों ने हत्या की आशंका से लिखाई थाने में रिपोर्ट